 Wasiir Cadami oo ka hadlaya heshiiska Dekeda Berbera ayaa waxa uu yidhi Wax walba haddii cirka loo laado cid faa,iidaysaa ma jirto wakhti lumis ayaanay noqonaysaa, dadkuna xaq ayuu leeyahay oo rayigiisa wuu cabiri karaa oo nidaamka aynu qaadanay ayaa ah in lays dhagaysto oo lays maqlo, laakiin haddii ay fawdo noqoto dawladnimadii iyo qaranimadii ayaa lumaysa, Anigana waxay ila tahay in wax walba sida ay tahay looga baaraan dego, qofkana yaan la cabudhin ee rayigiisa hala dhagaysto taasina yaanay inaga qaadan wakhti aan inaga gi karin, iyo wakhti aan dawladda ka goi karin oo dadka aynu heshiiska la galnay ama aynu damacsanayn inaynu la galno yaanay dib inooga ridin ama innaga eryin, waayo laysku fadhiyi maayo wax walbana xad ayey leeyihiin, arbushkuna wakhti ayuu leeyahay, hawlo badan oo qabyo ah ayaana Somaaliland u yaala, heshiiska Dekeda Berbera waa heshiiskii ugu badnaa ee la soo hadal qaado taariikhda Somaliland waxaana daruuri ah in sheekada la soo afjaro oo wax dadka, dalka iyo deegaankuba ogol yahay oo raali lagu wada yahay lagu soo afjaro 